**NOTĂ DE FUNDAMENTARE**

|  |
| --- |
| **Secţiunea 1****Titlul prezentului proiect de act normativ****HOTĂRÂRE****pentru modificarea anexei nr. 1 la Hotărârea Guvernului nr. 248/1994****pentru adoptarea unor măsuri în vederea aplicării Legii nr. 82/1993 privind constituirea Biosferei "Delta Dunării"** |
| **Secţiunea a 2 – a****Motivul emiterii actului normativ** |
| **1. Descrierea situaţiei actuale**Protecţia, conservarea şi utilizarea durabilă a patrimoniului natural sunt obiective de interes public major şi totodată obiective fundamentale ale politicii pentru protecţia mediului şi ale strategiei naţionale pentru dezvoltare durabilă. Cele două zone Istria – Sinoie şi Sacalin – Zătoane, sunt zone strict protejate care fac parte din Rezervaţia Biosferei Delta Dunării, al căror perimetru se recomandă a se modifica. Conform dispozițiilor Hotărârii Guvernului nr. 248/1994 pentru adoptarea unor măsuri în vederea aplicării Legii nr. 82/1993 privind constituirea Biosferei "Delta Dunării", Zona Istria-Sinoie (400 ha) este amplasată în partea sud-vestică a rezervaţiei, în extremitatea nord-estică a grindului Saele şi cuprinde promontoriul constituit din şisturile verzi pe care este situat ansamblul arheologic Histria şi o porţiune din grindul Saele, situată între şoseaua Cetatea Histria-Satul Nuntaşi şi partea estică a grindului Sacele având o lungime spre sud de circa 6 km şi o lăţime cuprinsă între 1.300 m spre nord şi 300 m spre sud.În zona există o mare varietate de specii de păsări: călifarul alb (Tadorna tadorna), raţe, gâste etc., uneori aparând şi specii noi pentru ţara noastră. Zona prezintă şi o valoare arheologică deosebită. Cetatea Histria a fost înfiinţată în anul 657 i.e.n. de grecii din Milet datorită, printre altele, şi bogăţiei în peste a acestei zone.Zona Sacalin-Zătoane (21410 ha) cuprinde complexul de lacuri, gârle şi grinduri situat în partea de sud a insulei Dranov, în suprafaţă totală de circa 19.340 ha, şi zona de melea cuprinsă între insula Sacalinul Mare, Sacalinul Mic şi limita continentală a Deltei Dunării, în suprafaţă de circa 2.070 ha. Zona este delimitată la nord-est de braţul Sfântu Gheorghe - de la km 5 până la insulele Sacalin, ocolind prin est şi sud insulele Sacalin, până la extremitatea lor sud-vestica, la sud-vest de o linie convenţională între extremitatea sud-vestică a insulelor Sacalin până la zona Mocirla şi în continuare de ţărmul marin, până la cherhanaua Perişor, la vest de canalul Perişor, de la cherhanaua Perişor până la confluenţa cu canalul Tărâţa. Limita nord-vestică este reprezentată de canalul Tărâţa, până la confluenţa cu canalul Crasnicol, de canalul Crasnicol până la confluenţa cu canalul Palade, de canalul Palade până la confluenţa cu canalul Buhaz, de canalul Buhaz până la confluenţa cu canalul Buhaz-Zăton şi de canalul Buhaz-Zăton până la confluenţa cu braţul Sfântu Gheorghe, ocolind pe la est platforma cherhanalei.Situată în estul depresiunii Dranov, zona Sacalin-Zatoane este una dintre cele mai vechi părţi ale deltei fluvio-marine, caracterizată printr-o succesiune de grinduri marine tinere, nisipoase, aproximativ paralele cu litoralul, alternând cu lacuri puţin adânci sau izolate şi de o interpatrundere a apelor marine (pe gârle cu deschidere directa în mare) cu cele fluviale (prin canale şi gârle). Cele două lacuri principale, Zătonul Mic şi Zătonul Mare, din cauza abraziunii marine îşi largesc continuu legătura cu Marea Neagră. Lacurile oferă condiţii ideale pentru cuibaritul lebedei mute şi pentru hrana speciilor limicole, abundente, de asemenea, şi pe insula Sacalin, unde se află şi cea mai mare colonie de chire de mare (Sterna sanvicenzis). Atât luciile de apă cât şi grindurile şi plaja litorală sunt locuri de maxima concentrare a ornitofaunei în timpul migraţiei de primăvară - toamnă. Insula Sacalin, în forma de semilună, alcătuită din nisip amestecat cu cochilii, săracă în vegetale de saratură, reprezintă zona cea mai importantă de nidificare, premigratie şi migraţie, un cartier de iernare pentru numeroase specii, circa 100, şi care 14 specii cuibăresc aici. |
| **2. Schimbări preconizate**Scopul prezentei Hotărâri a Guvernului îl constituie modificarea perimetrului zonelor strict protejate Istria – Sinoie şi Sacalin – Zătoane cu suprafeţe din perimetrul zonelor (în interiorul zonelor tampon), care deţin habitate şi specii de interes comunitar, bine conservate şi care se justifică din punct de vedere ştiinţific pentru a fi incluse în categoria zonelor strict protejate a R.B.D.D. **Zona strict protejată Istria – Sinoie****Suprafaţă propusă – 1095 hectare****Modificări propuse** **-Excluderea** - să se excludă amplasamentul cetăţii Histiadar, dar limita estică a promontoriului constituit din şisturi verzi care este în afara cetăţii să se menţină în perimetrul zonei strict protejate, deoarece adăposteşte o populaţie importantă de şarpe de apă Natrix tessellata. **-extinderea** – să cuprindă sudul lacului Sinoie şi sud-estul Grindului Sacele. Să se extindă în sud şi delimitarea sudică şi sud-estică să fie reprezentată de limita lacului Sinoie, care reprezintă una dintre cele mai importante zone de popas şi hrănire pentru păsările acvatice migratoare şi care iernează în sudul complexului lagunar.**Noile limite propuse pentru zona strict protejată Istria-Sinoie sunt:**Zona Istria-Sinoie este amplasată în partea sud-vestica a rezervaţiei, în estul grindului Saele şi cuprinde extremitatea estică a promontoriului constituit din şisturile verzi, exclusiv ansamblul arheologic Histria şi porţiunea estică a grindului Saele. Limita nord-vestică este reprezentată de cetatea Histria şi şoseaua Cetatea Histria-Satul Nuntaşi. Limita vestică este reprezentată de drumul de exploatare ce traversează Grindul Sacele de la nord-vest la sud-est până la canalul ce leagă extremităţile sudice ale lacurilor Tuzla şi Sinoie. Limita sudică este reprezentată de extremitatea sudică a lacului Sinoie, până în dreptul primelor aflorimente de şisturi verzi. Limita vestică este reprezentată de cel mai apropiat drum de exploatare ce urmăreşte limita estică a lacului Sinoie pe o lungime de circa 3,5 km. **Caracterizarea ecologică** Zona se caracterizează prin prezenţa habitatelor tipice de păşuni sărăturate, cu mlaştini şi vegetaţie de ţărm, inclusiv stufării. Bogăţie foarte mare de specii de plante vasculare stepice şi arenicole cu valoare conservativă mare în cadrul reţelei Natura 2000. Valoare herpetologică mare, prin prezenţa unei populaţii relativ numeroase a broaştei ţestoase de uscat Testudo graeca ibera, precum şi unui număr foarte mare de Natrix tessellata. De asemenea, broasca săpătoare verde Pelobates syriacus balcanicus este abundentă în zonă. Sudul lacului Sinoie este o zonă esenţială de aglomerare a păsărilor acvatice pentru hrănire şi odihnă în perioadele de migraţie şi iarna. **Zona strict protejată Sacalin – Zătoane****Suprafaţă propusă – 21600 hectare****Modificări propuse:*** -**excluderea** extremităţii nord-estice a zonei strict protejate, reprezentată de Insula Sacalinul Mic şi zona umedă cuprinsă între aceasta şi grindurile Flămânda şi Buhaz. Se păstrează în perimetrul zonei strict protejate, pădurea din extremitatea nord-estica a grindului Buhaz şi toată partea de nord a melelei Sacalin până la gura de vărsare a gârlei Turceşti urmărind apoi limita vegetaţiei. Astfel se propune excluderea unei suprafete de aproximativ 1500 ha din zona strict protejată şi includerea acesteia în zonă tampon.
* -**extinderea** zonei strict protejate în est, incluzându-se astfel întreaga suprafaţă a melelei, având ca limită sudică o linie convenţională perpendiculară din extremitatea sud-vestică a Insulei Sacalinul Mare pe limita continentală a Deltei Dunării. Trebuie menţionat faptul că datorită dinamicii naturale a zonei de la gurile braţului Sf. Gheorghe, Insula Sacalinul Mare s-a extins constant spre sud şi sud-vest, observându-se tendinţa de închidere a părţii de sud a melelei. Astfel limitele actuale ale zonei de protecţie integrală nu corespund ca şi suprafaţă cu realitatea din teren.

Valoarea ştiinţifică a suprafeţei propuse pentru acordarea statutului de zonă strict protejată este oferită de faptul că reprezintă o zonă de hrănire şi odihnă esenţială pentru speciile de păsări acvatice care cuibăresc în zonă sau doar poposesc pe parcursul perioadelor de migraţie sau iarna. De asemenea este o zonă deosebit de importantă pentru reproducerea crapului în apeastă parte a deltei şi reprezintă o zonă cheie de hrănire pentru exemplarele juvenile ale speciilor de sturioni migratori, dar şi pentru avat, chefal şi şalău. **Noile limite propuse pentru zona strict protejată Sacalin – Zătoane sunt:**Zona Sacalin-Zătoane cuprinde complexul de lacuri, gârle şi grinduri situat în partea de sud a insulei Dranov, în suprafaţă totală de circa 17177 ha, şi zona de melea cuprinsă între insula Sacalinul Mare şi limita continentală a Deltei Dunării, în suprafaţă de circa 4433 ha. Zona este delimitată la nord-est de limita melelei, ocolind prin est şi sud insula Sacalinul Mare, până la extremitatea sa sud-vestică; la sud-vest, de o linie convenţională perpendiculară din extremitatea sud-vestică a Insulei Sacalinul Mare pe limita continentală a Deltei Dunării şi în continuare de ţărmul marin, până la cherhanaua Perişor; la vest de canalul Perişor, de la cherhanaua Perişor până la confluenţa cu canalul Tărâţa. Limita nord-vestică este reprezentată de canalul Tărâţa, până la confluenţa cu canalul Crasnicol, de canalul Crasnicol până la confluenţa cu canalul Palade, de canalul Palade până la confluenţa cu canalul Buhaz, de canalul Buhaz până la confluenţa cu canalul Ciotica-Zăton şi de canalul Ciotica-Zăton până la platforma cherhanalei, pe care o ocoleşte pe la est şi include pădurea din extremitatea nord-estică a grindului Buhaz. Limita nord-estică este reprezentată de extremitatea estică a grindurilor Buhaz şi Flămânda până la limita nordică a melelei.**Caracterizarea ecologică** Situată în estul depresiunii Dranov, zona Sacalin-Zătoane este una dintre cele mai vechi părţi ale deltei fluvio-marine, caracterizată printr-o succesiune de grinduri marine tinere, nisipoase, aproximativ paralele cu litoralul, alternând cu lacuri puţin adânci sau izolate şi de o intrepătrundere a apelor marine (pe gârle cu deschidere directă în mare) cu cele fluviale (prin canale şi gârle). Lacul Lejai adăposteşte cea mai mare colonie de pelican creţ (Pelecanus crispus) din RBDD, fiind astfel şi o zonă cheie în conservarea acestei specii la nivel global. Alături de pelicanii creţi, în ultimii ani au început să cuibărească pe acest lac şi cca. 100 de perechi de pelican comun (Pelecanus onocrotalus).Meleaua Sacalin, datorită caracteristicilor hidrologice şi biotice deosebite, reprezintă o zonă de hrănire şi odihnă esenţială pentru speciile de păsări acvatice care cuibăresc în zonă sau doar poposesc pe parcursul perioadelor de migraţie sau iarna. Din punct de vedere ihtiologic Meleaua Sacalin reprezintă o zonă deosebit de importantă pentru reproducerea crapului. De asemenea este o zonă cheie de hrănire pentru exemplarele juvenile ale speciilor de sturioni migratori, dar şi pentru avat, chefal şi şalău. Este singura zonă strict protejată care conţine tipul de habitat de interes conservativ Natura 2000 **Lagune costiere(1150). De asemenea, habitatele de interes conservativ comunitar Natura 2000: 1110 Bancuri de nisip submerse de mica adancime, 1210 Vegetaţie anuală de-a lungul liniei ţărmului, 1310 Comunităţi  cu Salicornia spp. şi alte specii anuale care colonizează terenurile umede şi nisipoase, 2110 Dune mobile embrionare (în formare)** sunt foarte bine reprezentate în cadrul acestei zone strict protejate.Proiectul de Hotărâre a Guvernului privind modificarea perimetrului zonelor strict protejate Istria – Sinoie şi Sacalin – Zătoane, a avut la bază studiul intitulat ”**Reconsiderarea zonării actuale a Rezervaţiei Biosferei Delta Dunării şi propuneri de gestionare a zonelor cu regim de protecţie integrală din Rezervaţia Biosferei Delta Dunării**” elaborat de Institutul Naţional de Cercetare-Dezvoltare „Delta Dunării” – Tulcea, în baza Contractului de servicii nr. 2489 din 05.02.2010 (413 din 2010) încheiat cu Administraţia Rezervaţiei Biosferei Delta Dunării - partener al consorţiului care derulează proiectul **Danube River Network of Protected Areas – Development and Implimentation of Transnational Strategies for the Conservation of the Natural Heritage at the Danube River, derulat cu sprijinul financiar al Programului de Cooperare Transnaţională Sud Estul Europei 2007-1017** (SEE Programme 2007-2013). În anexa 1 şi 2 sunt prezentate limitele noi şi hărţile. |
| **3. Alte informaţii** |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic**Proiectul de act normativ nu se referă la acest subiect |
| **11. Impactul asupra mediului concurenţial şi domeniului ajutoarelor de stat:**Proiectul de act normativ nu se referă la acest subiect |
| **2. Impact asupra mediului de afaceri**Proiectul de act normativ nu se referă la acest subiect |
| **21.Impactul asupra sarcinilor administrative**Proiectul de act normativ nu se referă la acest subiect |
| **22.Impactul asupra întreprinderilor mici și mijlocii**Proiectul de act normativ nu se referă la acest subiect |
| **3. Impact social**Modificarea perimetrului zonelor strict protejate Istria – Sinoie şi Sacalin – Zătoane în vederea protejării habitatelor şi speciilor de interes comunitar, va conduce la protejarea patrimoniului natural din zonă, promovarea activităţilor de dezvoltare durabilă şi la beneficii asupra calităţii vieţii populaţiei din Rezervaţia Biosferei Delta Dunării. |
| **4. Impact asupra mediului**Prin instituirea acestei modificări impactul va fi unul semnificativ pozitiv , deoarece reconsiderarea zonării actuale a celor două zone strict protejate va conduce la protejarea şi conservarea habitatelor şi speciilor de interes comunitar, potrivit angajamentelor asumate de România prin declararea Ariilor de Protecţie Avifaunistică (H.G. 1284/2007) şi a Siturilor de Importanţă Comunitară (O.1964/2007) ca parte integrantă a Reţelei Ecologice Europene Natura 2000 în România. |
| **5. Alte informaţii**Nu sunt |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat.  |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c) bugetul asigurărilor sociale de stat:1. contribuţii de asigurări
 |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |
| 3. Impact financiar, plus/minus, din care:a)buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii Nu sunt |  |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):***a) acte normative care se modifică sau se abrogă ca urmare a intrării în vigoare a proiectului de act normativ;**b) acte normative ce urmează a fi elaborate în vederea implementării noilor dispoziţii.* |
| **11. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare**Proiectul de act normativ nu se referă la acest subiect |
| **4. Hotărâri ale Curţii de Justiţie a Uniunii Europene** Proiectul de act normativ nu se referă la acest subiect |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Proiectul de act normativ nu se referă la acest subiect |
| **6. Alte informaţii**Nu sunt. |
| **Secţiunea a 6-a****Consultările efectuate în vederea elaborării proiectului de act normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** În vederea elaborării prezentului act normativ au avut loc consultări în cadrul Consiliului Ştiinţific şi în cadrul Consiliului Consultativ de Administrare al Administraţiei Rezervaţiei Biosferei Delta Dunării. |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Proiectul de act normativ nu se referă la acest subiect. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Proiectul de act normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Proiectul de act normativ nu se referă la acest subiect. |
| **6. Alte informaţii**Nu sunt. |
| **Secţiunea a 7-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Proiectul de act normativ nu se referă la acest subiect. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** În vederea respectării prevederilor Legii nr. 52/2003 privind transparenţa decizională în administraţia publică, republicată, proiectul de act normativ a fost postat pe pagina de internet a Ministerului Mediului, la adresa www.mmediu.ro. |
| **3. Alte informații**Nu sunt |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Proiectul de act normativ nu se referă la acest subiect. |
| **2. Alte informaţii**Nu sunt. |

Faţă de cele prezentate, a fost elaborat prezentul *proiect de**Hotărâre* *pentru modificarea anexei nr. 1 la Hotărârea Guvernului nr. 248/1994 pentru adoptarea unor măsuri în vederea aplicării Legii nr. 82/1993 privind constituirea Biosferei "Delta Dunării",* pe care îl supunem, Guvernului, spre adoptare.

**VICEPRIM – MINISTRU,**

**MINISTRUL MEDIULUI**

**GRAȚIELA LEOCADIA GAVRILESCU**

***AVIZĂM FAVORABIL***

 **VICEPRIM-MINISTRU,**

**MINISTRUL DEZVOLTĂRII REGIONALE MINISTRUL AFACERILOR INTERNE**

**ȘI ADMINISTRAŢIEI PUBLICE**

 **CARMEN DANIELA DAN**

 **PAUL STĂNESCU**

**MINISTRUL TRANSPORTURILOR MINISTRUL FINANŢELOR PUBLICE**

 **LUCIAN ȘOVA EUGEN – ORLANDO TEODOROVICI**

**MINISTRUL JUSTIȚIEI**

**TUDOREL TOADER**